Venezoela

Ny Venezoela, na Repoblika Bôlivarianin' i Venezoela, dia firenena any avaratra amin' i Amerika Atsimo, izay manana morontsiraka ao amin' ny Ranomasina Karaiba sy ao amin' ny Ranomasimbe Atlantika. I Caracas no renivohiny. Manana velarana mirefy 916 445 km² izy. NIisa 28 517 000 ny mponina tao aminy tamin' ny taona 2025.  

Ny vohon' ny tanin' i Venezoelà dia miavaka noho ny fisian' ny faritra voajanahary maromaro: any avaratra sy avaratra-andrefana ny faritra be tendrombohitra, ahitana ny Tandavan-tendrombohitra Andes Venezoeliana (ny tendrombohitra Bolívar no tendro avo indrindra ao amin' ilay firenena, mahatratra 5 007 m). Eo afovoan' ilay firenena no ahitana ny lemaka midadasika izay antsoina hoe llanos amin' ny teny espaniôla. Manerinerina any atsimo ny Tangoron-tendrombohitra Guianas, izay faritra amazôniana anjakan' ny ala trôpikaly mikitroka. Lava ny morontsirak' i Venezoela (mihoatra ny 2 500 km). Manana nosy miisa70 eo ho eo i Venezoela. I Orinoco no ony lehibe indrindra ao amin' ilay firenena, izay manondraka ny roa ampahatelon' ny tanim-pirenen' i Venezoela izy. Madrakotra ny antsasa-manilan' ny velaran' i Venezoela ny ala izay misy karazan-kazo maro (hazo palmie, manga, sns.). Maro isan-karazany ny biby: jagoara, rajako, bera (na orsa), serfa, voay, sama, vano, sns. 

Ny katôlisisma no fivavahana be mpanaraka ao Venezoela.

Mifototra amin' ny fitrandrahana solitany ny toekaren’ i Venezoela: isan' ny firenena mpamokatra solitany lehibe indrindra eran-tany ity firenena ity.

Zanatany espaniôla taloha i Venezoelà izay nahaleotena nanomboka tamin' ny taona 1811.

 Jereo koa 
 Tanana lehibe: Barcelona (Venezoela), Caracas, Ciudad Bolívar, Guanta, Lechería, Maracaibo, Maturín, Puerto La Cruz, Valencia (Venezoela)
 Firenena ao Amerika: Antigoa-sy-Barboda - Arjentina - Bahamasy - Barbady - Belizy - Bôlivia - Brezila - Dôminika - Ekoadôra - Etazonia - Goatemala - Goiana - Grenady - Haity -Hôndorasy - Jamaîka - Kanada - Kioba - Kôlômbia - Kôsta Rika - Meksika - Nikaragoa - Orogoay - Panama -  Paragoay - Però - Pôrtô Rikô - Repoblika Dôminikana - Salvadôro - Santa Losia - Santa-Kity-sy-Nevisy - Santa-Vinsanta-sy-Grenadina - Silia - Sorinama - Trinite-sy-Tôbagô -Venezoela

 Kôntinenta eto an-tany: Afrika - Amerika (Amerika Avaratra - Amerika Atsimo) - Azia - Eorôpa - Ôseania - Antarktika

 Rohy ivelany 
  Tranonkala ofisialin' ny governemanta Venezoelianina 
  Fitondranan' ny Repoblika Venezoelianina 


*
Sokajy:Firenena ao Amerika Atsimo
Sokajy:Amerika Atsimo